**előterjesztés**

**Körmend Város Önkormányzata Képviselő-testülete 2018. december 19-i ülésére**

**Tárgy:** Testvérvárosi kapcsolat felvétele a törökországi Kemer településsel

*Tisztelt Képviselő-testület!*

Az ukrajnai Juznij testvértelepülésünk megkereséssel élt Körmend Város Önkormányzata felé, melyben jelezték, hogy törökországi partnertelepülésük, az Antalya tartományban található Kemer városa a jövőben szívesen alakítana ki testvérvárosi kapcsolatot Körmend városával. Az elmúlt napokban megtörtént a kapcsolatfelvétel, melynek során pozitív és előremutató együttműködési lehetőségek merültek fel mindkét fél részéről. A partneri együttműködés elsősorban a kultúra, a sport, valamint a turisztika területein jelenthetne előrelépést mindkét fél számára.

Szeretném jelezni, hogy sajnálatosan az utóbbi időben a holland Groesbeek, valamint Ubbergen településekkel az ottani vezetés döntésének értelmében szinte teljes egészében megszűnt az együttműködés, így az aktív nemzetközi kapcsolataink lecsökkentek. A mostani megkeresés így kiváló lehetőség arra, hogy újabb aktív partneri kapcsolatot alakítsunk ki.

A tárgyalások alakulásáról a képviselő-testület a későbbiekben részletesen is tájékoztatásra kerül.

Kérem a tisztelt képviselő-testületet, hogy az előterjesztést tárgyalja meg és támogassa a további tárgyalásokat, illetve az együttműködés elmélyítését!

**Határozati javaslat:**

Körmend Város Önkormányzata Képviselő-testülete támogatja, hogy Körmend város és a törökországi Kemer város között testvérvárosi kapcsolat kerüljön kiépítésére. Ennek érdekében a képviselő-testület felhatalmazza a polgármestert a tárgyalások lefolytatására, valamint az együttműködés kidolgozásának koordinálására.

Felelős: polgármester

Határidő: döntést követően azonnal

Körmend, 2018. december 10.

**Bebes István**

 **polgármester**